Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9654

133. módosítások mellett ajánlásokat tett közzé, amelyek a teljesítmény jellemző kódokra vonatkoztak. Ez az ICAO A. kategóriás repülőgépek számára előírtak alternatívájaként bizonyos alapvető emelkedési értékeket jelzett és ezek ajánlott gyakorlati eljárás jogállásúak voltak. A Légialkalmassági Bizottság további ajánlásokat tett az ICAO kategóriák szerint történő jogosítás bizonyos kérdéseivel kapcsolatban és ezek alapján a Tanács 1952 december 2-án elfogadta az 1953 május 1-től hatályos 134. módosítást. A módosítás szerint az Annex A. Mellékleteként alternatív teljesítmény jellemző meghatározás került felvételre, de a Tanács kifejezte azt az álláspontját, hogy mivel a teljesítménnyel kapcsolatos előírások tekintetében még nincs megegyezés, nincs reális alapja az ICAO A. kategória szerinti minősítésnek. Felszólította a szerződő államokat, hogy a teljesítmény jellemzőkre vonatkozó előírások hatálybalépésétől függően vagy addig, amíg a Tanács megfelelő légialkalmassági alapelveket dolgoz ki, tartózkodjanak az ilyen minősítéstől. A Közgyűlés 1953 júniusi hetedik ülésszaka jóváhagyta a Tanács és a Léginavigációs Bizottság eddigi intézkedéseit a légialkalmasság nemzetközi alapelveinek kidolgozására és felszólította a Tanácsot az ilyen irányú feladatok lehető leggyorsabb elvégzésére. A légialkalmassági alapelvek kidolgozását célzó tanulmányok elvégzésében a Léginavigációs Bizottság segítségére volt egy „Légialkalmassági Munkacsoport” elnevezésű nemzetközi szakértő testület, amely hozzájárult a harmadik Léginavigációs Konferencia munkájának előkészítéséhez. A fentiek eredményeképpen új nemzetközi légialkalmassági alapelveket dolgoztak ki, amelyeket a Tanács 1956-ban elfogadott. Ebben elvetették az ICAO kategóriák szerint történő minősítés alapelvét és helyettük a

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes